b'\n_START_ARTICLE_\nAstralni svijet\n_START_PARAGRAPH_\nAstralni svijet, prema teozofskom u\xc4\x8denju, prva duhovna sfera nakon smrti tijela. Sa\xc4\x8dinjen je od fine materije i naseljavaju ga brojna bi\xc4\x87a. Prema nekim vjerovanjima, posredne spoznaje o ovome svijetu, osim kod teozofije, mogu se prona\xc4\x87i kod spiritisti\xc4\x8dkih seansi kada se, navodno, ostvaruje komunikacija sa zagrobnim svijetom._NEWLINE_Prema teozofiji, astralni svijet je najni\xc5\xbea razina duhovnog svijeta, nakon koje dolazi svijet Kama, drugi najni\xc5\xbei od ukupno sedam svjetova, koji predstavlja svijet emocija, \xc5\xbeelja i strasti. Postoje vjerovanja da se u astralni svijet mo\xc5\xbee prodrijeti tijekom fizi\xc4\x8dkog \xc5\xbeivota. Vrata u taj svijet mogu se otvoriti u snu ili pomo\xc4\x87u transa uzrokovanog halucinogenim drogama. U tom trenutku od fizi\xc4\x8dkog tijela odvaja se astralno tijelo koje prelazi u astralni svijet. Osim izvantjelesnih ljudi (\xc5\xbeivih ili mrtvih) astralni svijet naseljavaju ni\xc5\xbee vrste an\xc4\x91ela, dobrih i zlih elementala i dr.'